DEMCO คว้างานสายส่งไฟฟ้าแรงสูง230kVกว่า 404 ลบ. เปิดแผนเข้าประมูลโครงการกฟผ.ต่อเนื่อง
DEMCO คว้างานสายส่งไฟฟ้าแรงสูง230kVกว่า 404 ลบ. เปิดแผนเข้าประมูลโครงการกฟผ.ต่อเนื่อง
11 ธ.ค. 2561

นายพงษ์ศักดิ์ ศิริคุปต์ กรรมการผู้จัดการ บริษัท เด็มโก้ จำกัด (มหาชน) หรือ DEMCO เปิดเผยว่า บริษัทฯ ได้รับหนังสือยืนยันการจ้างงานจัดหาและจ้างก่อสร้างสายส่งไฟฟ้าแรงสูงขนาด 230 kV จากการไฟฟ้าฝ่ายผลิตแห่งประเทศไทย (กฟผ.) ในโครงการงานจัดหาและจ้างก่อสร้างสายส่งไฟฟ้าแรงสูงขนาด 230kV จอมเทียน – สัตหีบ1,  บางปะกง -พานทอง และ คลองด่าน-บางปะกง ซึ่งมีระยะทางรวมประมาณ 24. 9 กิโลเมตร สำหรับโครงการปรับปรุงและขยายระบบส่งไฟฟ้าที่เสื่อมสภาพตามอายุการใช้งานระยะที่ 1 และ 2 : ส่วนสายส่งไฟฟ้าแรงสูง ของการไฟฟ้าฝ่ายผลิตแห่งประเทศ ไทย (กฟผ.) มูลค่างานรวมภาษีมูลค่าเพิ่ม 404,477,473.70 บาท ระยะเวลาก่อสร้าง 23 เดือน
ทั้งนี้ แนวโน้มผลการดำเนินงานช่วงที่เหลือของปี 2561 และปี 2562 บริษัทมั่นใจว่ายังมีแนวโน้มการเติบโตที่ดีขึ้นต่อเนื่อง โดยบริษัทฯเตรียมแผนเข้าประมูลงานก่อสร้างสถานีโรงไฟฟ้าย่อย และระบบสายส่งไฟฟ้าแรงสูงของการไฟฟ้าฝ่ายผลิตแห่งประเทศไทย (กฟผ.) มูลค่าโครงการราว 10,000 ล้านบาท รวมทั้งงานจากการไฟฟ้าส่วนภูมิภาค (กฟภ.) ราว 6,000 – 7,000 ล้านบาท  ซึ่งจะช่วยสนับสนุนให้งานในมือเพิ่มขึ้นจากปัจจุบันอยู่ที่ 2,841.81 ล้านบาท
สำหรับแผนการขยายธุรกิจในต่างประเทศ บริษัทฯ ได้มองหาโอกาสในการเข้าลงทุนใน เมียนมา และ สปป.ลาว เพื่อกระจายแหล่งที่มาของรายได้และลดความเสี่ยงในการพึ่งพางานรับเหมาในประเทศ ซึ่งถือว่าเป็นกระจายความเสี่ยงในอนาคต